U cilju postizanja što kvalitetnijeg obrazovanja, unaprijeđenja praktičnih znanja i vještina, te povezivanja teorije i prakse iz oblasti izvršnog prava

**PRAVNI FAKULTET UNIVERZITETA CRNE GORE**

**i**

**KOMORA JAVNIH IZVRŠITELJA CRNE GORE**

saglasni su da uspostave međusobne odnose saradnje, te zaključuju

**MEMORANDUM O SARADNJI**

**Član 1**

U pravcu daljeg razvoja i reformi od uzajamnog interesa, a u zavisnosti od potreba Komore javnih izvršitelja Crne Gore (u daljem tekstu Komora javnih izvršitelja) i Pravnog fakulteta Univerziteta Crne Gore (u daljem tekstu Pravni fakultet), ovim Memorandumom se omogućuje:

* studentima Pravnog fakulteta bliže upoznavanje sa profesijom javnih izvršitelja, i to kroz edukaciju studenata od strane javnih izvrštelja kao mentora praktične nastave, ali i obavljanje stručne prakse u kancelarijama javnih izvršitelja, a sve u cilju stručnog usavršavanja i sticanja praktičnih znanja i iskustava;
* učešće profesora Pravnog fakulteta u stručnom usavršavanju i unaprijeđenju znanja i praktičnih vještina javnih izvršitelja u Crnoj Gori, i to kroz zajedničko organizovanje naučnih i stručnih skupova, zajedničko učešće u radu na naučno-istraživačkim i stručno-aplikativnim projektima od obostranog interesa;
* učešće profesora u izradi nacrta zakona, podzakonskih akata i drugih pravnih propisa, koji se tiču unaprijeđenja i efikasnog funkcionisanja javnoizvršiteljske profesije u Crnoj Gori;
* učešće na naučnim konferencijama, seminarima, okruglim stolovima na osnovu poziva strane potpisnice Memoranduma koja je organizator događaja.

**član 2**

Potpisnici ovog Memoranduma će, u skladu sa uzajamnim potrebama i mogućnostima, bliže dogovarati uslove u vezi sa realizacijom prava i obaveza iz Memoranduma.

**član 3**

Strane potpisnice su saglasne da odredbe Memoranduma ne proizvode finansijske, niti bilo koje druge obaveze, osim u slučajevima posebnih ugovora u kojima će se te obaveze precizirati. Ujedno, potpisnice ovog memoranduma će u svakoj prilici pružati međusobnu podršku u promociji rezultata zajedničkog naučnog rada.

**član 4**

Ovaj memorandum se zaključuje na neodređeno vrijeme i stupa na snagu danom potpisivanja.

**član 5**

Memorandum se može raskinuti jednostrano, slanjem pisanog obavještenja drugoj strani potpisnici.

**član 6**

Izmjene i dopune sadržine Memoranduma biće predmet Aneksa sporazuma.

Svaki predlog za izmjenu ovog memoranduma od bilo koje strane potpisnice mora biti prezentovan u pisanoj formi drugoj strani.

**član 7**

Strane potpisnice se obavezuju da će sve nesporazume rješavati sporazumno i u duhu saradnje i međusobnog poštovanja, a jednom godišnje će se organizovati sastanak između predstavnika Pravnog fakulteta i Komore javnih izvršitelja, u cilju konstatovanja uspjeha Memoranduma.

**član 8**

Ovaj memorandum sasatavljen je u 4 primjerka, od kojih svaka strana potpisnica zadržava po 2 (dva) primjerka.

U Podgorici, 11. maj 2018. godine

PRAVNI FAKULTET UCG KOMORA JAVNIH IZVRŠITELJA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **dekan predsjednik**

**prof. dr Velimir Rakočević Vidak Latković**